लाइपोसार्कोमा

लाइपोसार्कोमा छगू ल्वय् ख। थ्व दकलय् साधारण उपप्रकारया सफ्ट टिस्यू सार्कोमा ख। वयस्कतेगु सकल सार्कोमाया कम्ती नं २०% थ्व प्रकारया जुइ जुइ। सफ्ट टिस्यु सार्कोमा १५० स्वया अप्व थी-थी हिस्टोलोजिकल उपप्रकार वा रुप दूगु दुर्लभ नियोप्लाज्म ख। लाइपोसार्कोमा एडिपोज टिस्यूइ एडिपोसाइट्सया प्रिकर्सर लाइपोब्लास्टं उत्पन्न जुइ। एडिपोज टिस्यु म्हय् न्यंकं वितरण जुइ, गुकिलि सबक्युटेनियस टिस्युया दुनेया व अप्व सतही तह थें न्याःगु थासय् नापं रेट्रोपेरिटोनियम (अर्थात एब्दोमिनल क्याभिटिया ल्यूनेया थाय् ) व एब्दोमिनल क्याभिटिया भिसेरल फ्याट थें न्याःगु म्हो सर्जिकल सुलभ थासय् नं ला।

Category:चिकित्सा